CELEX: 32021R0807
Language: ro
Date: 2021-03-10 00:00:00
Title: Regulamentul delegat (UE) 2021/807 al Comisiei din 10 martie 2021 de modificare a Regulamentului (UE) nr. 528/2012 al Parlamentului European și al Consiliului în vederea includerii sorbatului de potasiu ca substanță activă în anexa I la regulament (Text cu relevanță pentru SEE)

21.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 180/81
               
            
         REGULAMENTUL DELEGAT (UE) 2021/807 AL COMISIEI
         din 10 martie 2021
         de modificare a Regulamentului (UE) nr. 528/2012 al Parlamentului European și al Consiliului în vederea includerii sorbatului de potasiu ca substanță activă în anexa I la regulament
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 28 alineatul (1),
         întrucât:
         
                     (1)
                  
                  
                     Substanța (E, E)-hexa-2,4-dienoat de potasiu (sorbat de potasiu) a fost evaluată ca substanță activă existentă inclusă în programul de lucru pentru examinarea sistematică a tuturor substanțelor active existente, menționat la articolul 89 alineatul (1) din Regulamentul (UE) nr. 528/2012 și realizat în conformitate cu Regulamentul delegat (UE) nr. 1062/2014 al Comisiei (2).
                  
               
                     (2)
                  
                  
                     În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice (denumită în continuare „agenția”) a fost adoptat la 4 decembrie 2014 de către Comitetul pentru produse biocide (3), luând în considerare concluziile autorității competente responsabile de evaluare. Întrucât evaluarea autorității competente a fost finalizată la 20 octombrie 2010, cererea de aprobare a sorbatului de potasiu a fost examinată în conformitate cu Directiva 98/8/CE a Parlamentului European și a Consiliului (4), astfel cum se prevede la articolul 90 alineatul (2) din Regulamentul (UE) nr. 528/2012, iar agenția a concluzionat în avizul său că este de așteptat ca produsele biocide aparținând tipului de produs 8 care conțin sorbat de potasiu să îndeplinească cerințele de la articolul 5 din Directiva 98/8/CE.
                  
               
                     (3)
                  
                  
                     Prin urmare, sorbatul de potasiu a fost aprobat ca substanță activă destinată utilizării în produsele biocide aparținând tipului de produs 8 prin Regulamentul de punere în aplicare (UE) 2015/1729 al Comisiei (5).
                  
               
                     (4)
                  
                  
                     Sorbatul de potasiu este încă inclus în programul de lucru pentru examinarea sistematică a tuturor substanțelor active existente, în vederea utilizării sale în produsele biocide aparținând tipului de produs 6.
                  
               
                     (5)
                  
                  
                     În avizul din 4 decembrie 2014, agenția a concluzionat, de asemenea, că sorbatul de potasiu îndeplinește criteriile pentru a fi inclus în anexa I la Regulamentul (UE) nr. 528/2012.
                  
               
                     (6)
                  
                  
                     Ținând seama de avizul agenției, este oportună includerea sorbatului de potasiu în anexa I la Regulamentul (UE) nr. 528/2012. Întrucât sorbatul de potasiu a fost evaluat pe baza unui dosar al substanței active care a fost acceptat în conformitate cu articolul 11 alineatul (1) din Directiva 98/8/CE, sorbatul de potasiu trebuie să fie inclus în categoria 6 din anexa I la Regulamentul (UE) nr. 528/2012.
                  
               
                     (7)
                  
                  
                     Articolul 89 alineatul (3) din Regulamentul (UE) nr. 528/2012 conține măsuri tranzitorii în cazul în care o substanță activă existentă inclusă în programul de lucru pentru examinarea sistematică a substanțelor active existente este aprobată în conformitate cu regulamentul respectiv. În ceea ce privește sorbatul de potasiu pentru tipul de produs 6, data aprobării în sensul articolului 89 alineatul (3) din regulamentul respectiv trebuie stabilită la 1 februarie 2023, pentru a se acorda suficient timp pentru depunerea cererilor de autorizare în conformitate cu articolul 89 alineatul (3) al doilea paragraf din regulamentul respectiv,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) nr. 528/2012 se modifică în conformitate cu anexa la prezentul regulament.
         
         
            Articolul 2
            În sensul articolului 89 alineatul (3) din Regulamentul (UE) nr. 528/2012, data aprobării sorbatului de potasiu pentru tipul de produs 6 este 1 februarie 2023.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 martie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 167, 27.6.2012, p. 1.
         
            (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).
         
            (3)  Aviz al Comitetului pentru produse biocide privind cererea de aprobare a substanței active: sorbat de potasiu, tip de produs: 8, ECHA/BPC/37/2014, adoptat la 4 decembrie 2014.
         
            (4)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
         
            (5)  Regulamentul de punere în aplicare (UE) 2015/1729 al Comisiei din 28 septembrie 2015 de aprobare a substanței sorbat de potasiu ca substanță activă existentă destinată utilizării în produsele biocide pentru tipul de produs 8 (JO L 252, 29.9.2015, p. 24).
      
      
         
            ANEXĂ
            În anexa I la Regulamentul (UE) nr. 528/2012, la categoria 6 din lista substanțelor active menționate la articolul 25 litera (a), se adaugă următoarea rubrică:
            
                        
                           Număr CE
                        
                     
                     
                        
                           Denumire/Grup
                        
                     
                     
                        
                           Restricție
                        
                     
                     
                        
                           Observații
                        
                     
                  
                        „246-376-1
                     
                     
                        (E,E)-hexa-2,4-dienoat de potasiu (sorbat de potasiu)  (*1)
                        
                     
                     
                        Gradul minim de puritate a substanței active  (*2): 990 g/kg
                     
                     
                        Nr. CAS 24634-61-5
                     
                  
               (*1)  Data aprobării sorbatului de potasiu pentru tipul de produs 6 în sensul articolului 89 alineatul (3) este 1 februarie 2023.
            
               (*2)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.”